﻿Ajankohtaista loppuvuoteen Yrityssalosta 2019
Ajankohtaista loppuvuoteen Yrityssalosta 2019
Meillä Yrityssalossa on jouukuulle uutisia ja tapahtumia, jotka haluamme jakaa Sinun kanssa. Tässä uutiskirjeessä niistä osa, olkaa hyvä!
1. Yrityssalo 10 v | ke 4.12 klo 16-19 | Merikaari, Salo IoT Campus
2. Juuri nyt käynnissä yritysten puhelinhaastattelut
3. Instagram -työpaja 2.12 | Salo IoT Campus
4. Rekrytointi-info yrityksille 3.12 | Salon Voimala
5. Energiavaikuttajaseminaari 4.12 | Salo IoT Campus
6. Sähköinen liikkuminen ja lataus 12.12 | Salo IoT Campus
7. Elintarvikesektori lupaavassa kasvussa koko maassa
8. Power Cup valtaa Salon 4.-7.6.2020
9. Save the date vuodelle 2020
Juhlimme Yrityssalo 10-vuotista taivalta Salo IoT Campuksen Merikaari -juhlatilassa afterworks -hengessä. Poikkea kohottamaan malja ja nauttimaan purtavaa työpäivän päätteeksi sekä tapaamaan tuttuja klo 16-19 välillä.
Aika: ke 4.12. klo 16.00 - 19.00
Paikka: Salo IoT Campus, Merikaari, Joensuunkatu 7, Salo
» Ilmoitathan tulostasi ti 3.12 menn
Ei kukkia, ei huomionosoituksia. Meille tärkeintä on että tulet itse paikalle!
Asu: Casual
Jyrki Moilanen ja Yrityssalon tiimi
Osa salolaisista teollisuusyrityksistä saa joulukuun aikana puhelun, jossa pyydetään osallistumaan puhelimitse tehtävään haastatteluun. Puhelinhaastatteluiden avulla selvitetään yritysten rekrytointitarpeita ja valmiutta rekrytointeihin ulkomailta. Haastattelut tehdään puhelimitse call centerin toimesta Yrityssalon toimeksiannosta.
Puhelinhaastattelujen yhteydessä selvitetään yritysten akuutteja rekrytointitarpeita ja niitä haasteita, joita yrityksillä on uusien työntekijöiden palkkaamisessa sekä valmiutta kansainvälisten rekrytointien toteutukseen. Haastattelut jatkuvat vuodenvaihteeseen asti.
Ottaako päähän, kun ei somemarkkinointi onnistu?
INSTAGRAM -työpajassa näytämme alusta alkaen, miten luot yrityksellesi Instagram -tilin ja kuinka hyödynnät tätä yrityksesi tarpeisiin myynnin ja markkinoinnin saralla. Pajassa paneudumme Instagramin tarjoamiin mahdollisuuksiin, ohjeidemme avulla osaat myös luoda tilillesi houkuttelevan ulkoasun sekä mielenkiintoa herättävää sisältöä. Työpaja toteutetaan yhteistyössä Turun AMK:n opiskelijoiden kanssa.
Aika ma 2.12 klo 16-17.30 (TÄNÄÄN!)
Paikka: Salo IoT Campus, Merikaari -tila
Lähde rohkeasti mukaan lähtötasosta riippumatta! Asioita, joita tulee ottaa huomioon ennen työpajaa
- Otathan mukaasi tietokoneen sekä älypuhelimen
- Lataa puhelimellesi QR-koodi lukija, mikäli mahdollista (ei välttämätöntä)
- Mikäli yritykselläsi on jo olemassa oleva tili kyseiselle alustalle, niin varmistathan että käyttäjätunnus ja salasana toimivat
» Ilmoittautuminen tänään klo 15 menn
Järjestäjät: Yrityssalo yhteistyössä Turun Ammattikorkeakoulun opiskelijatiimin kanssa
Rekrytointi-info yrityksille 3.12.2019
Tervetuloa yritysten infotilaisuuteen 3.12.2019 klo 17 Salon Voimalaan (Vilhonkatu 2, Salo). Saat tietoa, miten päästä mukaan suosittuun edelleensijoitukseen. Salon kaupunki vastaa 6-8kk ajan työttömän henkilön palkasta ja edelleensijoittaa henkilön yritykseenne. Ei erillistä ilmoittautumista.
Lisätiedot: Juha Metsänoja | juha.metsanoja@yrityssalo.fi | puh 044 546 0043
Energia-asiat esillä 5.12 Salossa!
Tervetuloa energiavaikuttajaseminaariin, jossa havainnollistetaan esimerkkien kautta, miten hiilidioksidipäästöjä voidaan muuntaa metaaniksi uudella teknologialla. Lisäksi kuullaan toimialan asiantuntijoiden puheenvuoroja biokaasualan ja aurinkoenergia-alan tulevaisuuden näkymistä sekä niihin liittyvistä haasteista.
Aika: to 5.12 klo 11.30-15
Tilaisuudessa julkistetaan myös Uusiutuvan energian toimialaraportti sekä alan pk-toimialabarometri. Tilaisuutta on mahdollista seurata myös etänä.
Lisätiedot: Jukka Heinonen | jukka.heinonen@yrityssalo.fi | p. 044 546 0035
Sähköinen liikkuminen ja lataus -roundtablekeskustelu
Tule kuuntelemaan mielenkiintoisia alustuksia ja keskustelemaan, millaisia haasteita ja mahdollisuuksia liikkumisen sähköistyminen tuo akkujen lataukseen ja latausinfraan.
Aika: Torstai 12.12.2019 klo 12:00 - n.14:30
Paikka: Salo Iot Campus; Joensuunkatu 7, Salo
Tilaisuuden kohderyhmänä ovat yritykset ja yhteisöt, jotka ovat kiinnostuneita sähköisen liikenteen ja akkujen tarjoamista liiketoimintamahdollisuuksista ja synnytettävästä uudesta ekosysteemistä
Tilaisuus on maksuton, mutta vaatii tarjoilun järjestämiseksi ennakkoilmoittautumisen 10.12 mennessä.
Lisätietoja: Jouko Urmas | jouko.urmas@yrityssalo.fi | 044 7782 115
Tilaisuus on osa Yrityssalon kokeiluprojektia Sähköisen liikkumisen ekosysteemi 2019-2020 Varsinais-Suomessa
Elintarvike- ja juomasektorin vienti on tänä vuonna ollut lupaavassa kasvussa - niin liikevaihdon kasvun kuin työllistävyyden suhteen. Ala koostuu kahdesta päätoimialasta, jotka ovat elintarvikkeiden valmistus ja juomien valmistus.
Suomessa on noin tuhatkunta lähiruokayritystä. Salossa toimiala on hyvin mikroyritysvaltainen ja merkittävä kausityön tarjoaja. Pk-elintarvikeyritykset ovat edelleen kasvuhaluisia, käy ilmi elintarvikkeiden valmistuksen toimialabarometristä.
» Lue aiheesta lisää
Maailman suurin juniorilentopallotapahtuma Power Cup Saloon 4.-7.6.2020.
Ensi kesäkuussa Salo täytyy lentopallojunioreista, heidän valmentajistaan, huoltajistaan, vanhemmistaan ja muista kisaturisteista. Paikalle odotetaan jopa 10.000 kävijää, onhan Lounainen alue Lentopalloliiton suurin alue harrastajamääriltään. Salo houkuttelee niin perheitä kesälomalle koko Power-viikoksi, kuin päivän-parin piipahdukselle tutustumaan kaupunkiin ja katsomaan oman juniorin pelejä.
Tapahtuman taloudellinen merkitys alueelle ja sen elinkeinoelämälle on merkittävä. Kisaturistit ovat jättäneet Power-kaupunkeihin jopa 2-3 miljoonaa euroa matkailu-, palvelu- ja muina ostoina. Myös Salon kaupungille Powerin saaminen Saloon on upea mahdollisuus tehdä kaupunkia tunnetuksi.
Tule mukaan Powerin toimintaan
Keräämme nyt tietoa yrityksistä, jotka haluaisivat olla tavalla tai toisella mukana. Tarjolla on niin isompia kumppanuuksia, kuin pienempääkin mukanaoloa ja näkyvyyttä. Paikallisen elinkeinoelämän tuki on onnistuneen tapahtuman ehdoton edellytys! Se myös hyötyy tapahtumasta monin eri tavoin ja kisaorganisaatio totta kai auttaa myös yrityksiä tässä. Tehdään tästä win-win kaikille osapuolille ja varmistetaan että Salo jää kävijöiden mieleen paikkana, jonne kannattaa tulla uudestaankin!
Lisätiedustelut Tiina Vainio, Markkinointi- ja viestintävastaava | tiina.vainio@live.com
Yrittäjyysinfot alkavat tammikuun lopulla. Seuraa ilmoitteluamme
11.2 Salon Teollisuusfoorumi Salon Astrum keskuksessa.
- Seminaariosuus klo 13-17
- Minimessut klo 13-17. Lisätiedot tommi.virtanen@yrityssalo.fi
- Rekrytapahtuma - erityisesti pendejöijille klo 17-19. Lisätiedot juha.metsanoja@yrityssalo.fi
5.3 Täsmäviljelyfoorumi Salon Astrum keskuksessa
Tapahtuma koostuu messuista ja seminaarista. Tapahtuma toteutetaan yhteistyössä Kuluttajat ruokatalouden keskiössä –hanke, Toivon Tila ja Hämeen Ammattikorkeakoulu.
Täsmäviljelyfoorumi suunnataan kaikille eteläsuomalaisille kehityshaluisille maatilayrittäjille, tuotteensa laatuun panostaville elintarvikejalostajille ja alalle teknologiapalveluita tuottaville yrityksille.
Lisätietoja hilkka.halla@yrityssalo.fi